text: Skolefodbold trak 2000 børn til Tistrup
  11 september 2015 kl. 12.16
  2000 børn var fredag mødt op på Tistrup Stadion for enten at deltage aktivt i eller overvære Varde Mesterskaberne i skolefodbold.
  1.800 børn spillede 675 fodboldkampe på fem timer. Alle folke- og friskoler i Varde Kommune var inviteret, fra 0. til 10. klasse, og 17 skoler var mødt op med 279 hold.
  Stævnet var arrangeret af Horne-Tistrup Skolerne og Tistrup Boldklub i samarbejde med DGI Sydvest.
  